**projektas**

**reg. Nr. T-87**

**2. darbotvarkės klausimas**

**Pasvalio rajono savivaldybės taryba**

**Sprendimas**

**Dėl** pRISIDĖJIMO PRIE PROJEKTO

2023 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos 16 straipsnio 4 dalimi, vykdydama 2021–2030 m. Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ veiklos „7.1. Kultūros paveldo aktualizavimas ir įveiklinimas“ projektų finansavimo sąlygų aprašą, patvirtintą Lietuvos Respublikos kultūros ministro 2022 m. gruodžio 2 d. įsakymu Nr. ĮV-961 „Dėl 2021–2030 metų Lietuvos Respublikos kultūros ministerijos kultūros ir kūrybingumo programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ veiklos „7.1. Kultūros paveldo aktualizavimas ir įveiklinimas“ projektų finansavimo sąlygų aprašo patvirtinimo“, Pasvalio rajono savivaldybės taryba nusprendžia:

1. Pritarti, kad VšĮ „Prie Raubonių malūno“, kurios dalininkas yra Pasvalio rajono savivaldybė, teiktų paraišką projektui „Raubonių vandens malūno-karšyklos-verpyklos aktualizavimas ir įveiklinimas“ (toliau – Projektas), finansuojamą Europos Sąjungos struktūrinių fondų lėšomis pagal 2021–2027 metų Europos Sąjungos fondų investicijų programą.
2. Prisidėti prie Projekto Pasvalio rajono savivaldybės biudžeto lėšomis: iki 36 procentų tinkamų finansuoti Projekto išlaidų; padengti visas netinkamas, tačiau šiam Projektui įgyvendinti reikalingas išlaidas, bei tinkamų finansuoti išlaidų dalį, kurių nepadengia Projekto finansavimas.
3. Įgalioti VšĮ „Prie Raubonių malūno“ direktorių pasirašyti visus su Projekto įgyvendinimu susijusius dokumentus.

 Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus vyriausiasis specialistas

Gražvydas Balčiūnaitis

2023-03-17

Suderinta DVS Nr.

Pasvalio rajono savivaldybės tarybai

**AIŠKINAMASIS RAŠTAS**

**Dėl** pRISIDĖJIMO PRIE PROJEKTO

2023-03-17

Pasvalys

**1. Sprendimo projekto rengimo pagrindas.**

VšĮ „Prie Raubonių malūno“, kurios dalininkas yra Pasvalio rajono savivaldybė (toliau – Savivaldybė), ketina teikti paraišką projektui „Raubonių vandens malūno-karšyklos-verpyklos aktualizavimas ir įveiklinimas“ (toliau – Projektas). Kvietimas teikti paraiškas parengtas vadovaujantis 2021–2030 metų plėtros programos valdytojos Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ veiklos „7.1. Kultūros paveldo aktualizavimas ir įveiklinimas“ projektų finansavimo sąlygų aprašo, patvirtinto Lietuvos Respublikos kultūros ministro 2022 m. gruodžio 2 d. įsakymu Nr. ĮV-961 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ veiklos „7.1. Kultūros paveldo aktualizavimas ir įveiklinimas“ projektų finansavimo sąlygų aprašo patvirtinimo“.

Ne vėliau kaip iki 2023 m. balandžio 30 d. projekto teikėjas privalo pateikti projekto paraišką finansavimui gauti. Norint prisidėti finansiškai prie šio Projekto, reikia Savivaldybės tarybos pritarimo.

**2. Sprendimo projekto tikslai ir uždaviniai.**

2016–2022 m. buvo atlikti valstybės saugomo kultūros paveldo objekto Raubonių vandens malūno-karšyklos-verpyklos kapitalinio remonto ir tvarkybos darbai. Sutvarkytas pastatas ir aplinka. Tačiau nebuvo įrengta vandens pralaida po Taikos gatve. Upės vandeniui nepatenkant į malūną, atkurtoji ištekėjimo kanalo dalis užsineša žolėmis, pelkėja, padaryti valymo darbai praranda prasmę. Norint galutinai atkurti senąjį šio objekto technologinį vaizdą ir sudaryti sąlygas pažinti senuosius darbo procesus, yra parengtas Raubonių malūno-karšyklos-verpyklos (u. k. 2399) Taikos g. 5, Raubonių k., Saločių sen., Pasvalio r., pralaidos tvarkybos darbų (restauravimas, remontas) projektas. Pagal jį bus sumontuota vandens pralaida originalioje vietoje, restauruotos išlikusios dalys, kas leis užtikrinti vandens tėkmę senuoju malūno kanalu.

Projektu siekiama atkurti, aktualizuoti ir įveiklinti svarbią šio unikalaus technikos paveldo objekto komplekso dalį – įtekėjimo kanalą, pralaidą. Malūnas vertintinas ir saugotinas kaip kompleksas, susidedantis iš tvenkinio, užtvankos, kanalo. Projekto uždaviniai – esamo kanalo atidengimas, pralaidos per kelią sumontavimas, senvagės išvalymas, apsauginių priemonių įrengimas. Įgyvendinus projektą, dalis Tatulos upės vandens vėl pradės tekėti senvage, tokiu būdu bus atkurta vandens Malūno hidrologinė sistema ir senasis malūno darbo ciklas bus atkurtas nuo pradžios iki pabaigos. Tai svarbi technikos paveldo įveiklinimo sąlyga, nes visi aukščiau minėti komponentai traktuojami kaip vienas kompleksinis objektas, kuris negalėjo veikti nesant bent vieno iš jų. Todėl labai pageidautinas vientisos sistemos išsaugojimas ir atkūrimas, leidžiant jai funkcionuoti taip ir tam, kam ji buvo sukurta.

Paveldo objekto komplekso atkūrimas padidins jo vertę, patrauklumą, pasitarnaus praktiniams malūno veikimo bei edukaciniams tikslams, pritrauks papildomų turistų srautų.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma. Priėmus šį sprendimo projektą bus sudarytos sąlygos vykdyti projektą, kurio pagrindinis tikslas – aktualizuoti ir įveiklinti kultūros paveldą, skatinti turizmo plėtrą.

**4. Skaičiavimai, išlaidų sąmatos, finansavimo šaltiniai**.

Bendra projekto „Raubonių vandens malūno-karšyklos-verpyklos aktualizavimas ir įveiklinimas“ vertė yra apie 312 000 Eur. Projektui įgyvendinti bus panaudotos ES fondų lėšos – 200 000 Eur. Planuojama Pasvalio rajono savivaldybės administracijos dalies projekto vertė – iki 36 proc. (112 000 Eur).

**5.** **Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6.** **Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**7. Sprendimo projekto antikorupcinis vertinimas.**

Neatliekamas.

**8. Sprendimo projekto iniciatoriai.**

Sprendimo projekto iniciatoriai – Pasvalio rajono savivaldybės administracijos Strateginio planavimo ir investicijų skyrius.

Strateginio planavimo ir investicijų skyriaus

vyriausiasis specialistas Gražvydas Balčiūnaitis